– Կարծում եմ՝ ճիշտ եք. 2013-ին իրավիճակն այդպես գնահատվեց: Ըստ իս՝ անցած չորս տարիները ցույց տվեցին, որ Ռուսաստանը անհանգստանալու որևէ պատճառ չունի, և որ Հայաստանը կարող է հետապնդել հավասարակշռված քաղաքականություն՝ պահպանելով լավ հարաբերություններ Ռուսաստանի և ԵԱՏՄ-ի գործընկերների հետ և հատուկ կապեր ունենալով Եվրամիության հետ, ստորագրելով այս գործընկերության համաձայնագիրը, որը չի խանգարի ԵԱՏՄ-ում Հայաստանի ստանձնած պարտավորություններին և միևնույն ժամանակ հնարավորություն կտա Հայաստանին օգուտներ ստանալ այս համաձայնագրից: Այսպիսով, մեկը մյուսին չի խանգարում: Գուցե ավելի լավ կլիներ, որ իրադարձություններն այլ կերպ զարգանային և գուցե սրա անհրաժեշտությունը չկար, բայց կարծում եմ, որ այս չորս տարիները թույլ տվեցին բոլորին սթափվել և ընդունել, որ հնարավոր է համատեղել հարաբերությունները այս երկու կառույցների հետ: